." ዝብል ደርፊ ዮውሃንስ እስጢፋኖስ፡ ምስ መራሒ መኪና እናተቐባበልና ... ናብ ባጽዕ። ብሓቂ ጥዑም ግዘ ነይሩ። ኣብቲ ንናጽነት ዝተገበረ ገድሊ፡ ሓያል ኲናት ካብ ዝተገበረለን ቦታታት ሓንቲ እያ። ቅድሚኡ፡ ንጡፍ ንግዳዊ ምንቅስቓስ ዝነበራ ባጽዕ፡ ድሕሪ እዚ ኲናት ኣዝያ እያ ተሃስያ። ከተማ ባጽዕ፡ ንዓይኒ ዘብህግ ኪነ ህንጻን ጽባቐን ሓቑፋ፡ ክንሳ 'ምንቅስቓስ ዘይብላ' ከተማ እያ እንተተብሃለ ምግናን ኣይኸውንን። ነቶም ውሑዳት ክንቀሳቐሱ ዝረኣናዮም ሰባት ክነዛርብ፡ ፍቓድ ዘዋሪ መኪናና ኣይረኸብናን። እንተኾነ፡ እቶም ተረፍ ኲናት ዝኾኑ ብጠያይቲ ዝተበስዑ ውጽኢት ጥንቁቕ ጥበብ ስነ ህንጻ ጥልያንን ቱርክን ዝኾኑ ህንጻታታ፡ ብዛዕባ ጽባቕኦምን ታሪኾምን ልዕሊ ቃላት ይዛረቡ። ኣብቲ ኸባቢ ዝርከቡ፡ ኣለው ዝበሃሉ ሆቴላት'ኳ፡ ዘተኣናግዱዎ ሰብ ሓደ ... ክልተ ኢልካ ዝቑጸር'ዩ። መራሒ መኪናና ግን "ሕጂ ቀትሪ'ውን ሙቐት'ውን ስለ ዝኾነ ሰባት ካብ ገዝኦም ኣይወጽኡን" ኢሉና። ዓበይቲ ፍጻሜታት ኤርትራ ኣብ 2018 ኣርባዕተ ተጻወትቲ ሃገራዊት ጋንታ ኤርትራ ኣብ ኡጋንዳ ዑቕባ ሓቲቶም ኢትዮጵያን ኤርትራን ድሕሪ ዝበጽሐኦ ስምምዕ ሰላም፡ ኣብቲ ወደብ ገለ ለውጢታት ይግበሩ ከም ዘለው ሰሚዕና። ንምዃኑ ስለ ምንታይ'ያ ባጽዕ ሕድሳት ኮነ ምዕባለ ሓሪምዋ ጸኒሑ?
